CELEX: 32015R0352
Language: lt
Date: 2015-03-02 00:00:00
Title: 2015 m. kovo 2 d. Komisijos įgyvendinimo reglamentas (ES) 2015/352 dėl tam tikrų prekių klasifikavimo Kombinuotojoje nomenklatūroje

5.3.2015   
            
            
               LT
            
            
               Europos Sąjungos oficialusis leidinys
            
            
               L 61/5
            
         KOMISIJOS ĮGYVENDINIMO REGLAMENTAS (ES) 2015/352
   2015 m. kovo 2 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 2 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinio direktorato generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Kimštinis medžiaginis gyvūną vaizduojantis apie 15 cm aukščio dirbinys su viduje įtaisytu muzikos moduliu.
                  Muzika pradeda groti patraukus už virvelės dirbinio apačioje.
                  Žr. paveikslą (1).
               
               
                  9503 00 41
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 9503 00 ir 9503 00 41 atitinkančiais prekių aprašymais.
                  Dirbinys yra kombinuota prekė, sudaryta iš skirtingų sudedamųjų dalių: kimštinio žaislinio gyvūno ir muzikos modulio. Vaikai gali naudoti šį dirbinį kaip žaislą neįjungdami muzikos, todėl esminį dirbinio požymį nulemianti sudedamoji dalis yra kimštinis žaislinis gyvūnas. Be to, prekės, į kurias įeina muzikos mechanizmas, bet kurios iš esmės turi praktinę paskirtį, paprastai priskiriamos tai pačiai pozicijai kaip atitinkamos prekės, į kurias neįeina muzikos mechanizmas, ir nėra klasifikuojamos kaip muzikinės skrynutės (taip pat žr. Suderintos sistemos paaiškinimų 9208 pozicijos paaiškinimų A grupės antrą pastraipą). Todėl dirbinys neklasifikuotinas kaip žaisliniai muzikos instrumentai ir aparatai (įskaitant muzikines skrynutes) priskiriant KN kodą 9503 00 55.
                  Todėl dirbinys klasifikuotinas kaip kimštinis žaislas, vaizduojantis gyvūną, priskiriant KN kodą 9503 00 41.
               
            
         (1)  Paveikslas pateikiamas tik dėl informacijos.